b"\n_START_ARTICLE_\nFrancisco Regalado Rodr\xc3\xadguez\n_START_SECTION_\nBiografia\n_START_PARAGRAPH_\nLa seva formaci\xc3\xb3 es va especialitzar en el comandament de submarins, on va arribar a ser tota una autoritat. En 1922 va participar, com comandant del submar\xc3\xad B-1 en l'evacuaci\xc3\xb3 de la poblaci\xc3\xb3 civil del penyal V\xc3\xa9lez de la Gomera, durant la Guerra del Rif. De 1928 a 1930, com capit\xc3\xa0 de corbeta, fou el primer comandant al comandament del submar\xc3\xad Isaac Peral (C-1). En esclatar la Guerra Civil es va incorporar al b\xc3\xa0ndol revoltat, transcorrent la seva activitat entorn del conflicte mar\xc3\xadtim. A la finalitzaci\xc3\xb3 de la guerra, va ser nomenat almirall._NEWLINE_Va ser nomenat per Franco ministre de Marina en 1945, en substituci\xc3\xb3 de Salvador Moreno Fern\xc3\xa1ndez. Va ostentar el c\xc3\xa0rrec fins a 1951, en qu\xc3\xa8 Moreno Fern\xc3\xa1ndez va tornar a fer-se c\xc3\xa0rrec del ministeri. Despr\xc3\xa9s va ser nomenat Comandant General de la Flota, fins a 1952.\n_START_SECTION_\nImputat per crims contra la humanitat i detenci\xc3\xb3 il\xc2\xb7legal\n_START_PARAGRAPH_\nEn 2008, va ser un dels trenta-cinc alts c\xc3\xa0rrecs del franquisme imputats per l'Audi\xc3\xa8ncia Nacional en el sumari instru\xc3\xaft per Baltasar Garz\xc3\xb3n pels presumptes delictes de detenci\xc3\xb3 il\xc2\xb7legal i crims contra la humanitat que suposadament haurien estat comesos durant la Guerra civil espanyola i els primers anys del r\xc3\xa8gim de Franco. El jutge va declarar extingida la responsabilitat criminal de Regalado quan va rebre const\xc3\xa0ncia fefaent de la seva defunci\xc3\xb3, esdevinguda m\xc3\xa9s de seixanta anys abans. La instrucci\xc3\xb3 de la causa va ser tan pol\xc3\xa8mica que Garz\xc3\xb3n va arribar a ser acusat de prevaricaci\xc3\xb3, jutjat i absolt pel Tribunal Suprem."